ساوتری بائی پھلے

ساوتری بائی پھلے  (3 جنوری 1831ء - 10 مارچ 1897ء) سماجی کارکن، ماہر تعلیم اور شاعرہ تھیں۔ ان کا تعلق ہندوستان کی ریاست مہاراشٹر سے تھا۔ وہ ہندوستان کی پہلی خاتون معلمہ گزری ہیں۔ انہوں نے اپنے شوہر جیوتی راؤ پھلے کے ساتھ مل کر بھارت میں حقوق نسواں کے لیے بہت آوازیں بلند کیں۔ انہیں بھارتی نسوانیت کی ماں کہا جاتا ہے۔ 1948ء میں انہوں نے اپنے شوہر کے ساتھ مل کر پونے میں ایک نسواں اسکول کی بنیاد رکھی۔ انہوں نے بھارت میں ذات پات اور جنس کی بنیاد پر امتیازی سلوک کو ختم کرنے کی جانب بہت سے کام کیے جس میں ان کے شوہر نے ان کا ساتھ دیا۔ وہ مہاراشٹر کی مایہ ناز سماجی کارکن کے طور پر جانی جاتی ہیں۔

وہ مراٹھی زبان میں لکھتی تھیں اور شاعری کرتی تھیں۔

ابتدائی زندگی 
ان کی ولادت 3 جنوری 1831ء کو ضلع ستارا کے گاوں نائیگاوں میں ہوئی۔ ان کی جائے پیدائش پونے سے 50 کلو میٹر دور ہے۔ ان کے والد کا نام نویشے پاٹل اور والدہ کا نام لکشمی بائی تھا۔ اور بہنوں میں سب سے بڑی تھیں۔ ان کا تعلق مالی قبیلہ سے ہے۔۔ 10 سال کی عمر میں ان کی شادی جیوتی راؤ پھلے سے ہو گئی۔جیوتی راو اس وقت 13 سال کے تھے۔ دونوں کے کوئی اولاد نہیں ہوئی۔ اہوں نے ایک براہمن بیوہ کے بچہ یشونت راو کو گود لے لیا۔

تعلیم 
شادی تک ساوتری بائی نے کوئی تعلیم حاصل نہیں کی تھی کیونکہ براہمنوں نے نچلی ذات کے لوگوں کے لیے تعلیم پر پابندی لگا دی تھی۔ جوتی راو بھی نچلی ذات کی وجہ سے داخلہ سے ممنوع قرار دیے گئے تھے اتفاق سے انہیں اسکوٹش مشنری اسکول میں داخل مل گیا تھا۔ وہاں انہوں نے ساتویں درجہ تک تعلیم حاصل کی۔
سرکاری دستاویز کر مطابق جوتی راو نے ساوتری کا گھر پر ہی پڑھایا۔ ساوتری بائی نے اپنے شوہر سے ابتدائی تعلیم حاصل کرنے کے بعد ان کے دوستوں نے ان کی مزید تعلیم کا بیرا اٹھایا؛ سکھارام یشونت پرانجاپے اور کیشو شیورام بھاوالکر نے ان کی مدد کی۔ انہوں نے دو ٹیچنگ تدریبی پروگرام میں بھی حصہ لیا۔ پہلا ادارہ احمد نگر میں امریکی مشنری سنتھیا فرار کا تھا اور دوسرا ادارہ پونے کا نارمل کالج تھا۔ ساوتری بائی ہندوستان کی پہلی خاتون استاذہ اور ہیڈ مسٹریس تھیں۔

حوالہ جات 

1831ء کی پیدائشیں
1897ء کی وفیات
انیسویں صدی کی ہندوستانی مصنفات
انیسویں صدی کے ہندوستانی شعرا
انیسویں صدی کے ہندوستانی مصنفین
بھارت میں تعلیم نسواں
بھارتی اسکولوں و کالجوں کے بانیان
بھارتی شاعرات
بھارتی فعالیت پسند خواتین
ستیہ شودھک سماج
ضلع پالگھر کی شخصیات
مراٹھی شعرا
مہاراشٹر کی مصنفات
مہاراشٹر کے شعرا
نسائیت پسند بھارتی
Short description is different from Wikidata